Datum: 1.10.2015

Znak:mf3

**Zadeva: Načrt prakse za študente Agronomija - okrasne rastline, zelenjava in poljščine po letnikih, lokacijah in obsegu**

Praksa za študente Agronomije**-** okrasne rastline, zelenjava in poljščine poteka vso študijsko leto, to je od 1. oktobra 2015 do 30.9. 2016.

1 ECTS = 25 ur prakse

|  |  |  |  |
| --- | --- | --- | --- |
|  | 1. letnik(h) | 2. letnik(h) | 3. letnik(h) |
| **Skupno število ur v študijskem letu** | **125** | **75** | **150** |
| **Lokacija** |  |  |  |
| Poskusno polje (poljedelstvo, zelenjadarstvo) FKBV | 40 | 50 | 15 |
| Rastlinjak UKC | 20 | 5 | 50 |
| Botanični vrt UM FKBV | 25 | 5 | 60 |
| Proizvodnja posestvo UKC FKBV | 30 | 5 | 15 |
| Pisanje dnevnikov in varno delo | 10 | 10 | 10 |
| **Skupaj** | **125** | **75** | **150** |
|  |  |  |  |

Razporeditev ur in lokacij v posameznem letniku študija ***so okvirne***. V primeru spremembe ur boste študentje obveščeni. V posameznem letniku študija ure prakse vpiše nosilec predmeta mag. Manfred Jakop, ko so le te v celoti opravljene. Do preklica vodite ure prakse preko obrazca Evidence prakse na dodiplomskem…… za posamezno lokacijo.

**Za vpis predmeta PRAKSA v AIPS\* je potrebno predložiti urejene dnevnike dva do tri dni pred razpisanim rokom:**

- napisane in podpisane dnevnike prakse urejene po lokaciji,

- vpisana opravila in ure v obrazec Evidence prakse na dodiplomskem…… za posamezno lokacijo,

- seštete in zapisane ure prakse po posameznih področjih **(Poskusno polje ∑=xx ur, Rastlinjak ∑=xx ur…).**

\*Predvideni termini razpisanih rokov na AIPSu: konec avgusta ter sredina in konec septembra.

Delovni mentorji prakse:

Poskusno polje: Manfred Jakop, Martina Robačer,

Rastlinjak: Jelica Ornik

Botanični vrt: Meta Šepič, Janez Pivec

Proizvodnja posestva: Maja Koren, Aleksander Korošec.

Razpisovanje terminov, vodenje na terenu: Janko Muzek

Za prakso je potrebno biti primerno oblečen in obut. V sončnem in vročem vremenu ne pozabite na UV zaščito, pokrivala in tekočino. Začetek prakse pomeni, da ste za opravljanje prakse že primerno oblečeni in obuti.

Razpisana ura prakse pomeni (npr. 7.00) dejanski začetek izvajanja prakse.

Na začetku opravljanja prakse mora delovni mentor, pri katerem tisti dan opravljate prakso, v uvodu razložiti osnovne delovnega opravila, namen, posebnosti in uporabljena sredstva in oprema (teme, ki jih morate zapisati v dnevnik).

Po končani praksi izpolnite tudi poglavje v dnevniku prakse, ki je namenjen razvijanju organizacijskih sposobnosti (*Predlogi za izboljšanje izvedbe del*).

Študentje se za lažje izvajanje prakse razdelijo na manjše skupine (poskusno polje). Izvajanje prakse v rastlinjaku UKC, botanični vrt FKBV in posestvo UKC se izvaja po naprej pripravljenem seznamu v skupini dveh do treh študentov (pripravi Janko Muzek).

Vsaka skupina študentov ima svojega vodjo, ki komunicira in prejema SMS obvestila v primeru slabega vremena. Vodja skupine je dolžan ob sprejemu SMS sporočila to takoj posredovati do ostalih v skupini.

V primeru neugodnih vremenskih razmer se mora pravočasno zagotoviti nadomestni termin (delo opravljeno v primernih razvojnih fazah, zrelosti,…).

Za potrditev letnika morajo ure prakse biti izvede v celoti.

Ure prakse se študentom potrdijo po oddaji pravilo izpolnjenega in napisanega poročila o praksi.

Za vse morebitne zaplete z prakso se obrnite na nosilca predmeta Praksa pri agronomih.

Pripravil nosilec predmeta Praksa 1,2 in 3:

 **mag. Manfred Jakop (041333688, manfred.jakop@um.si)**